สวัสดีคะ พอดีมีเพศสัมพันธ์วันที่24ปล่อยในแล้วลืมกินยาคุม พึ่งจะมากินวันที่25 พอกินเสร็จอีกไม่นานก็มีเลือดออกมาเหมือนประจำเดือน คิดว่าเป็นประจำเดือนแต่ไม่ใช่ หลังจากนั้นก็ปวดท้องมาตลอด ปวดแรงมาก อยากรู้ว่าเป็นอะไรคะ มีผลต่อมดลูกหรือป่าว กังวลไปหมดแล้วคะ
สวัสดีค่ะ ไม่แน่ใจว่ายาคุมในที่นี้หมายถึงยาคุมแบบแผงรายเดือนที่กินมาต่อเนื่องอยู่แล้ว หรือเป็นยาคุมฉุกเฉินหากเป็นยาคุมฉุกเฉินนั้น ถ้ายังได้ใช้ภายใน 72 ชั่วโมงหลังการมีเพศสัมพันธ์นั้น ยามีประสิทธิภาพได้สูงสุดประมาณ 80-90% โอกาสตั้งครรภ์มีน้อย แต่อาจจะมีเลือดออกผิดปกติทางช่องคลอด หรือประจำเดือนมาคลาดเคลื่อนเป็นผลจากยาได้แต่สุดท้ายแล้วรอบเดือนควรจะมา ไม่เกิน 35 วัน หากเกินไปจากนี้ ควรจะต้องซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา หรือตอนนี้มีอาการปวดท้องมากจนไม่สามารถทำกิจวัตรประจำวันอะไรได้ ควรไปพบแพทย์ แต่หากหลังมีเพศสัมพันธ์แค่ประมาณ 3 วัน ยังไม่น่ามีภาวะแทรกซ้อนจากการตั้งครรภ์ค่ะหากเป็นยาคุมแบบแผง ลืมกินไป 1 วัน ให้กินทันทีที่นึกได้ และกินยาในแผงที่เหลือต่อไปตามปกติ ยาจะยังให้ประสิทธิภาพสูงประมาณ 99% เหมือนเดิม